Roubaix

Roubaixhollännesch: Robaais ass eng al Industriestad am Norde vu Frankräich, no bei der belscher Grenz. Dës Stad ass och eng Gemeng am Departement Nord an der Regioun Hauts-de-France, a de Chef-lieu vun zwéi Kantonen. Mat ronn 96.000 Awunner ass Roubaix déi drëttgréisst Stad vun der Regioun no Lille an Amiens. Zesumme mat den Nopeschstied Lille, Tourcoing, Villeneuve-d'Ascq an 86 anere Gemenge bilt Roubaix d'Metropolregioun vu Lille,franséisch: Métropole européenne de Lille déi ongeféier 1,2 Milliounen Awunner huet. La fusion, effective au 1 janvier 2017, acte un élargissement historique du territoire de la Métropole Européenne de Lille, passant de 85 à 90 communes pour près d'1.2 million d'habitants.

An der zweeter Hallschent vum 19. Joerhonnert ass, wéinst der industrieller Revolutioun, d'Stad rasant gewuess, soudatt Roubaix 1896 124.661 Awunner hat. Se war den Zentrum vun der franséischer Textilindustrie a gouf „franséisch Manchester” genannt. An de fréien 1970er Joren huet den Zesummebroch vun der franséischer Textilindustrie, bedéngt duerch méi bëlleg auslännesch Konkurrenz an d'Opkomme vun de syntheetesche Faseren, zu grousser Aarbechtslosegkeet zu Roubaix an der ganzer Regioun gefouert.

D'Stad ass haut bekannt als Arrivée vun der Vëloscourse Classique Paris-Roubaix. Et gëtt do och Héichschoulen, Universitéiten, Institutiounen a wichteg Kulturariichtungen, wéi d'Nationalarchive vun der Aarbechtswelt, de Konscht- an Industriemusée an den Textilmusée.

 Geographie 
Roubaix läit am Nordoste vun der Metropolregioun vu Lille mat ronderëm den Nopeschgemengen Tourcoing, Wattrelos, Leers, Lys-lez-Lannoy, Hem a Croix. D'Stad läit op enger Héicht vun am Duerchschnëtt 35 Meter, mat engem Minimum vu 17 Meter an engem Maximum vun 52 Meter.

 Bevëlkerung 
D'Awunner vu Roubaix ginn op Franséisch Roubaisiens an op Däitsch Roubaiser oder Roubaixer genannt, heiansdo och Roubégnos op Picardesch.

 Jumelagen 
Roubaix huet aacht Partnerstied:
  Mönchengladbach (Däitschland), zanter 1969
  Verviers (Belsch), zanter 1969
  Bradford (Groussbritannien), zanter 1969
  Skopje (Nordmazedonien), zanter 1973
  Prato (Italien), zanter 1981
  Sosnowiec (Polen), zanter 1993
  Covilhã (Portugal), zanter 2000
  Bouira (Algerien), zanter 2003

 Um Spaweck 

 Offiziell Säit vun der Stad 
 Offiziell Säit vum Tourismusverband vun Roubaix 
 Offiziell Säit vum Konscht- an Industriemusée 
 Offiziell Säit vum Textilmusée 
 Offiziell Säit vun den Nationalarchive vun der Aarbechtswelt 

Kategorie:Gemengen am Arrondissement Lille
Kategorie:Uertschaften am Arrondissement Lille
Kategorie:Stied am Departement Nord
Kategorie:Etappestied vum Tour de France